सैटेलाइट तस्वीरों, खुफिया रिपोर्ट और कई तरह के सबूतों के बावजूद अमेरिका संतुष्ट नहीं हुआ। उसने एक और कोशिश की। इसके लिए डॉ. शकील अफरीदी बहुत काम आए। एब्टाबाद के इस इलाके में सीआईए ने एक फर्जी चिकित्सा अभियान चलाया। कहा गया ​कि यह हैपेटाइटिस-बी की रोकथाम के लिए है। लोगों को दिखाने के लिए कई घरों से नमूने लिए गए। इसी सिलसिले में मेडिकल टीम ओसामा के घर तक पहुंच गई। वहां से भी नमूने लिए गए। उन नमूनों का डीएनए टेस्ट किया गया तो यह शक पुख्ता यकीन में बदल गया कि ओसामा का परिवार इस हवेली में रहता है और यही वह दुर्दांत आतंकी छुपा बैठा है।